หุ้นปิดเช้าลบ 1.50 จุด
ดัชนีช่วงเช้าปิดที่ระดับ 1,469.22 จุด ลดลง 1.50 จุด(-0.10%) มูลค่าการซื้อขาย 19,599.85 ล้านบาทไร้ปัจจัยใหม่หนุน, ปัจจัยใน-นอกประเทศเรื่องเดิมกดดัน
10 เม.ย. 2556

ดัชนีช่วงเช้าปิดที่ระดับ 1,469.22 จุด ลดลง 1.50 จุด(-0.10%) มูลค่าการซื้อขาย 19,599.85 ล้านบาทไร้ปัจจัยใหม่หนุน, ปัจจัยใน-นอกประเทศเรื่องเดิมกดดัน
ตลาดหลักทรัพย์ปิดตลาดช่วงเช้าวันนี้ที่ระดับ 1,469.22 จุด ลดลง 1.50 จุด(-0.10%) มูลค่าการซื้อขาย 19,599.85 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยเคลื่อนไหวในแดนลบเป็นส่วนใหญ่ โดยแตะจุดสูงสุดของช่วงเช้าที่ 1,479.47 จุด และแตะจุดต่ำสุดของช่วงเช้าที่ระดับ 1,458.40 จุด
นายธีรวุฒิ กานต์นิภากุล ผู้ช่วยผู้อำนวยการฝ่ายวิเคราะห์ บล.ซีไอเอ็มบี(ประเทศไทย) กล่าวว่า ตลาดหุ้นไทยช่วงเช้าที่ผ่านมาแกว่งตัวผันผวน โดยตลาดยังไม่มีปัจจัยเชิงบวกใหม่เข้ามาหนุน ทำให้ในช่วงนี้นักลงทุนเล่นกันอย่างระมัดระวัง โดยการเก็งกำไรในระยะสั้น
อย่างไรก็ตาม ปัจจัยที่ส่งผลกระทบในช่วงนี้เป็นเรื่องความกังวลในคาบสมุทรเกาหลี การเมืองในประเทศ และ Fund Flow จากต่างชาติที่ไหลออกจากตลาดในช่วงนี้ มีผลทำให้ดัชนีมีแนวโน้มปรับตัวลงต่อไปได้
ส่วนค่าเงินบาทที่แข็งค่าขึ้นนั้น คาดว่า ไม่มีผลกระทบกับการปรับตัวลงของตลาดหุ้นไทย แต่จะมีผลกระทบต่อกลุ่มหุ้นที่เกี่ยวข้องกับการส่งออกหรือมีรายได้อิงกับเงินดอลลาร์
ตลาดหุ้นส่วนในภูมิภาคเอเชียวันนี้ส่วนใหญ่เป็นบวก แต่มีตลาดหุ้นสิงค์โปร์ อินโดนีเซีย จีน และไทยที่ปรับตัวลง
แนวโน้มตลาดหุ้นไทยในช่วงบ่ายคาดว่ายังคงแกว่งตัวผันผวน เนื่องจากปัจจัยที่มากระทบยังเป็นปัจจัยเดิมและไม่มีปัจจัยหนุนใหม่ๆเข้ามาพร้อมให้แนวต้าน 1,470 จุด แนวรับ 1,450 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           ADVANC  มูลค่าการซื้อขาย 1,170.88  ล้านบาท ปิดที่ 234.00 บาท เพิ่มขึ้น 6.00 บาท          KBANK   มูลค่าการซื้อขาย   933.36  ล้านบาท ปิดที่ 190.50 บาท ลดลง  6.50 บาท          PTT     มูลค่าการซื้อขาย   864.60  ล้านบาท ปิดที่ 310.00 บาท ลดลง  1.00 บาท           BBL     มูลค่าการซื้อขาย   684.97  ล้านบาท ปิดที่ 218.00 บาท ลดลง  3.00 บาท          CPF     มูลค่าการซื้อขาย   678.25  ล้านบาท ปิดที่  29.50 บาท ลดลง  1.75 บาท